Pécsi Napilap - Különleges kiállításokat várhatunk Pécsett
Pécsinapilap » Kultúra » Különleges kiállításokat várhatunk Pécsett
Különleges kiállításokat várhatunk Pécsett
Ismert és soha nem látott különlegességek bemutatása, értékközvetítés és a történelmi emlékezet ápolása – így foglalható össze röviden, címszavakban a pécsi Janus Pannonius Múzeum 2018-ra szóló, változatos kiállítási kínálatának mottója.
Az évadban valamennyi korosztályú, érdeklődésű látogató megtalálhatja kedvére való tárlatot.
A folyó, ami éltet és összeköt című tárlat (Természettudományi Osztály, 2018. március 28. – június) 21 tablón, valamint makettek, modellek (hajó, híd, vízimalom stb) és interaktív a múzeumpedagógiai eszközök segítségével ismertet meg a Duna menti vízügyi munkálatokkal
és vízügyi emlékkel. A tárlat hazánk legnagyobb folyójának történetét meséli el a római kortól napjainkig; a különböző korok folyóábrázolásai térképen, városképeken jelennek meg.
•	Hegyi Csaba, festőművész (Múzeum Galéria, 2018. április)
•	Gádor István, keramikus (Múzeum Galéria, 2018. május–július)
•	Halmos Ferenc, keramikus (Múzeum Galéria, 2018. augusztus- szeptember)
•	Németh János, festő (Svájc), (Múzeum Galéria, 2018. október - november)
•	Várnagy Ildikó, szobrászművész (Múzeum Galéria, 2018. december – 2019. február)